Roby Zenner

De Roby Zenner, gebuer den 2. Mäerz 1943 zu Péiteng, a gestuerwen den 18. Mäerz 2021"Roby Zenner ist tot." wort.lu, 22.03.2021. zu Rodange, war e Schoulmeeschter a journalistesche Mataarbechter vum Grupp Saint Paul.

No sengem Studium am Stater Kolléisch an duerno um deemolegen Institut pédagogique zu Walfer gouf hien 1964 Schoulmeeschter zu Déifferdeng, wou hie bis zu senger Pensioun am Oktober 2003 enseignéiert huet.

Donieft huet hien am Luxemburger Wort, am Sonndesblad an am Marienkalender Honnerte vun Artikele publizéiert an um DNR geschwat.

Vun 1971 bis 2002 war de Roby Zenner Generalsekretär vun der AFP fir déi hien och Radiosemissioune gemaach huet.

De Roby Zenner war a ville Veräiner an Organisatiounen aktiv, sou war hien als Kierchesänger President vun der Chorale Caecilia Déifferdeng an am Kommitee vun der UGDA. 1996 gouf hie Sekretär vun der Actioun Lëtzebuergesch - Eis Sprooch an 2001 President vum Piusverband.

No senger Pensioun huet hien och am Lëtzebuerger Journal an op rtl.lu Artikelen a Commentairë publizéiert.

Wierk
 Aus der Kannerzäit. Beringen: Editions Friedrich-Schmit, 2013. ISBN 978-99959-741-5-2. (Kandheetserënenrungen)

 Um Spaweck 

Kategorie:Gebuer 1943
Kategorie:Lëtzebuergesch Schoulmeeschteren
Kategorie:Lëtzebuergesch Journalisten
Kategorie:Lëtzebuergesch Auteuren
Kategorie:Gestuerwen 2021